《北高峰》
明代·郑潜

重寻六桥路，再上北高峰。俯见海潮立，遥怜秋雨空。

绝壁出危搆，乔林殷暮钟。披图一怀旧，杖屦何时同。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。